钦定古今图书集成/理学汇编/学行典/第022卷 > 皇极经世心易发微三 > 《疾病》
## 钦定古今图书集成/理学汇编/学行典/第022卷 > 皇极经世心易发微三 > 《疾病》

欲问疾病之存亡，当观体用之休旺。盖体为患病之
人，用为病证之轻重也。主旺而受宾之生，更逢四植
有情，不久安康。体衰而受用之克，更遇四植无情，渐
加沉重。体生用，身体弱而目下难愈。体克用，病将退
而渐安妥。体用比和，勿药有喜。日生体克用，不久便
愈。日克体生用，渐次加病。日与用俱克体，病重日与
体俱克用，病轻。用生体，久病难愈。互生体，病淹滞；变
生体，医人有生气变卦，体生用，进退不一。变卦互生
我，日加沉重。八纯一类，首尾旧疾。再于互体中见，病
在外上，病，在内下。病主象受伤，用旺死速，用休死迟。
日克月克必死。伏岁者，患病留连。日克月扶，月克日
扶主象，生旺虽凶，亦主平安。久病论月，暴病论日。外
喜生体，怕嫌日克，日克体无气即凶。伏卦自克，不宜
互卦生体，其病进退不一。主象虽不受克，日外克之
亦凶。　欲识病证，当观卦象。《干》在上感冒伤寒，头痛
咳嗽，在下筋骨疼痛。伏内头痛恶心，春伤寒，夏伤暑，
秋疟疾，冬冷病也。《兑》卦在上，咽喉齿痛，气噎恶心。在
下痰喘，或肺家受证，或因酒生病，不思饮食。春夏与
《干》同，伏内多是痨咳，口愿咒咀也。离卦在上，眼目之
疾。在下阳明热证，心腹不快。春夏天行时疫，秋冬疟
痢。伏内乃脓血之疮疾也。震卦在上，感冒伤风，四肢
困倦。在下浑身酸痛，肚腹膨胀。伏内为惊风之疾。《巽》
卦在上，饮食伤胃，宿食不化。在下手足拘挛，风邪气
疾。伏内乃风疾血。也。《坎》卦在上，耳痛冒冷。在下肾
虚腰疼，水泻吐痢。伏内男因饮酒而得病，女因忧心
而成病也。艮卦在上，脾胃证病，表里不分，在下腹胀，
腰背疼痛。伏内时疫，少阳之证也。《坤》卦在上，脾胃不
和。在下肚腹疼痛，小肠疼，气亦喘。伏内腹中之病也。
又看变卦之伏卦，　《干》伏干内心腹病，伏外头目病，
伏坎气喘，伏艮骨疼，伏震手足不伸，伏巽头风，伏离
腹热，伏坤浮肿，伏兑口疮，　坎伏坎内腹疾，伏外小
肠下部，伏干气疼，伏艮脾胃不和，伏震手足黄肿，伏
巽背胁拘挛，伏离寒热不均，伏坤气急，伏兑吐逆，
艮伏艮内头目生疮，伏外手足虚肿，伏乾风肿，伏坎
痢疾，伏震手足软，伏巽口眼歪斜，伏离痈疽，伏坤脚
气，伏兑口肿齿疼，　震伏震内手足伤疼，伏外，两足虚肿，伏干足疾，伏坎，男子伤风痔漏，女子赤白带下。
伏艮，足虚，伏巽，风痫，伏离伤热，伏坤颠损，伏兑，目肿
生疮，　巽伏巽内头风，伏外，手足软疼，伏干翻胃，伏
坎，下血，伏艮，背疼，伏震风气，伏离赤游风，伏坤颠扑，
伏兑，牙疼，　离伏离内阳明热病，伏外，气喘目涩，伏
干，头目疼，伏坎寒热往来，伏艮筋骨疼，伏震痰疾，伏
巽风痪，伏坤腹胀，伏兑痔漏下血，　坤伏坤内浑身
虚肿，伏外寒痞，伏干脓血疮疾，伏坎下痢，伏艮虚肿，
伏震背疮，伏巽头目疾，伏离腹胀寒热，伏兑伤冒血
疾，　兑伏兑内唇肿口疼，伏外浑身生疮，伏干下血，
伏坎痔疮，伏艮吐逆泄泻，伏震手足有疾，伏巽风颠，
伏离小肠疼，伏坤气浮肿。占病喜四生，怕四绝。丙丁
日占阴人阴阳不通，上冷下热，为气血。四生卦：春离
夏坤，秋坎冬震。四绝卦：春坎艮，夏干兑，秋震巽，冬坤
离。凡问疾，体弱而鬼强，十有九死。体旺而鬼伏，百无
一凶。坎水为沐尸之煞，坤土为埋葬之虞，震兑克体，
此是扛尸。离兑克身，必为焚骨。“艮者，止也，极也，生体
者病久。坎者，陷也，难也，克体者久困。欲知痊痾之日，
应在生体之卦。欲知危亡之期，须凭克体之爻。”《周易
总问》：干上坤下，占病断例，邵尧夫曰：“干上坤下，初爻
动，便是生体之意。变为震木，互见巽艮，俱有生意，病
不重，逢生之日即愈。二爻动变为坎，金入水乡，泄体
败金；互见巽离”，乃风火煽铸，俱有克体之义。须看占
时克应何如，即以焚尸之象断其吉凶，以春夏秋冬
四季推之，更须详理。三爻动变艮生体，不问互亦断
其为吉也。四爻动干变巽木，有克体之义，互变皆巽
木，重木，有扛尸之象，金为砖椁，埋尸之理详矣。五爻
动变离生体，互见巽木克体，病淹滞，须看兆吉则吉
兆凶亦不至于死亡也。“六爻动变兑，亦是泄体，互见
巽艮，吉凶相半，病危不死”，亦看其兆之吉凶何如断
之。此断甚明，其馀仿此。

策曰：“元为人之命根，会为人之病证，运为人之身体，
世为人之祸祟及医人。凡命与体，要生旺有气，怕衰
绝无气，命体相合而又旺相，病即回生。若体衰命又
衰，再逢会世相克，死在目前。凡断吉凶，先看身命，有
气无气，体旺病轻，体衰病重。若命体受伤，气数将绝，
元缺大数有亏，运缺身体有损。会数缺，病证反复难”
愈。世数缺服药罔效。顺数克出，生意将回。逆数克入，
死期必至。元生运易安，元克运命中有厄。命体相合
相生而有气，其病渐退。命体相克相刑而衰弱，死在
目前，元运皆缺必死，缺世者亦不吉。零爻克体，元数
不缺，犹或庶几。零爻克体，千数又缺，其死必矣。会克
体，病必沉重，会衰则不妨。元受克，病在头目，会受克，
病在心胸，运受克，病在一身，世受伤，病在足，会生运，
世生运，俱保无虞。退数生身，其病渐退，退数克身，病
反加凶，体旺受克，纵重不妨，体衰克旺，端无存日，体
衰命旺，病重不凶。策全而又逢退数，其病渐安，策缺
而又逢进数，其病难愈。缺一位者病将愈，缺两位者
病渐凶。克外者为可保，生出者亦无害，克内者凶事
将至。生入者亦是淹留零缺，身命不受伤，亦不伤命。
凡得卦先看上下卦体变象，如子占父母病得《泰卦》，
父入地中矣；父占子病得《复》卦，子归地下矣。此类推
之，又卦体变象之论也。